SAWAD เติบโตน่าประทับใจ
มีการวิเคราะห์กันว่า SAWAD คาดมีกำไรสุทธิช่วงไตรมาส 4 ปี 2561 จะเพิ่มขึ้นจากไตรมาสก่อน และจากงวดเดียวกันของปีก่อน หนุนโดยช่วงไฮซีซั่นของอุปสงค์สินเชื่อและการขยายสาขา
16 พ.ย. 2561

คุณค่าบริษัท
มีการวิเคราะห์กันว่า บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD คาดมีกำไรสุทธิช่วงไตรมาส 4 ปี 2561 จะเพิ่มขึ้นจากไตรมาสก่อน และจากงวดเดียวกันของปีก่อน หนุนโดยช่วงไฮซีซั่นของอุปสงค์สินเชื่อและการขยายสาขา
ทั้งนี้ทำให้มีการปรับเพิ่มสมมติฐานการเติบโตของสินเชื่อปี 2561 เป็น 24% จาก 20% แต่มีการปรับลดการเติบโตของรายได้ที่ไม่ใช่ดอกเบี้ยเป็น 8% จาก 15% เนื่องจากในปี 2560 มีรายการ one-off หลายรายการ ส่งผลให้รายได้ที่ไม่ใช่ดอกเบี้ยปี 2561 เติบโตในอัตราชะลอลง โดยรวมแล้วประมาณการกำไรสุทธิปี 2561 ยังอยู่ใกล้เคียงเดิมที่ 2.75 พันล้านบาท
ขณะที่ผลการดำเนินงานไตรมาส 3 สิ้นสุดวันที่ 30 กันยายน 2561 บริษัทมีรายได้รวมขยับขึ้นมาอยู่ที่ 2,106.33 ล้านบาท จากงวดเดียวกันของปีก่อน 1,809.79 ล้านบาท เป็นผลจากรายได้ดอกเบี้ยเพิ่มขึ้นจากพอร์ตลูกหนี้ 284.22 ล้านบาท อีกทั้ง มีเงินปันผลรับเข้ามา 3 แสนบาท จากงวดเดียวกันของปีก่อนที่ไม่มี และมีรายได้อื่น ๆ เพิ่มขึ้น ซึ่งบริษัทบันทึกรวมกำไรพิเศษจากการขายเงินลงทุนของบริษัทย่อยจำนวน 82.30 ล้านบาท ส่งผลให้บริษัทมีกำไรขยับขึ้นมาอยู่ที่ 766.33 ล้านบาท หรือ 0.67 บาทต่อหุ้น จากงวดเดียวกันของปีก่อนมีกำไร 621.58 ล้านบาท หรือ 0.54 บาทต่อหุ้น
ส่วนผลการดำเนินงานงวด 9 เดือน สิ้นสุดวันที่ 30 กันยายน 2561 บริษัทมีรายได้รวมขยับขึ้นมาอยู่ที่ 5,724.36 ล้านบาท จากงวดเดียวกันของปีก่อน 5,499.41 ล้านบาท ส่งผลให้บริษัทมีกำไรทั้งสิ้น 1,936.70 ล้านบาท หรือ 1.69 บาทต่อหุ้น จากงวดเดียวกันของปีก่อนมีกำไร 1,991.32 ล้านบาท หรือ 1.85 บาทต่อหุ้น ซึ่งการเติบโตที่ดีของพอร์ตสินเชื่อมาจากการขยายสาขาอย่างต่อเนื่องตามนโยบายของกลุ่มบริษัท
นอกจากนี้ ทางนักวิเคราะห์ บล.เอเชีย เวลท์ คาดแนวโน้ม SAWAD จะแข็งแกร่งขึ้นในปีหน้าเป็นต้นไป
รวมแล้วทั้ง 4 ประเด็นยังคงประมาณการกำไรสุทธิปี 2562 ที่ 3.4 พันล้านบาท     
อีกทั้งคาด SAWAD จะกลับเข้าสู่ High Growth Phase อีกครั้งนับตั้งแต่ปีหน้าเป็นต้นไป โดยเราคาดการณ์กำไรสุทธิบริษัทจะเติบโตสูงกว่า 20% ต่อปี อย่างน้อยในช่วง 2 ปีข้างหน้า
สิ่งดังกล่าวทำให้คงคำแนะนำ “ซื้อ” ด้วยราคาเป้าหมายปี 2562 ที่ 59 บาท
…
ผู้ถือหุ้นรายใหญ่
รายชื่อกรรมการ          